**Likumprojekta „Grozījumi likumā “Par atbilstības novērtēšanu””**

**sākotnējās ietekmes novērtējuma ziņojums**

**(anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | | Pamatojums | Likumprojekts „Grozījumi likumā “Par atbilstības novērtēšanu”” (turpmāk – likumprojekts) izstrādāts:  - lai izpildītu Ministru kabineta 2014.gada 22.aprīļa protokollēmuma (prot. Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” 2.punktā doto uzdevumu;  - lai izpildītu Ministru kabineta 2013.gada 4.februāra rīkojuma Nr.38 (prot. Nr.5 30.§) “Par Administratīvo sodu sistēmas attīstības koncepciju” 9.punktā doto uzdevumu. | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 22.aprīlī Ministru kabinetā tika pieņemts zināšanai informatīvais ziņojums “Nozaru administratīvo pārkāpumu kodifikācijas ieviešanas sistēma” (prot. Nr.24 26.§), saskaņā ar kuru informatīvā ziņojuma 1. pielikumā minētajām atbildīgajām ministrijām ir pienākums to kompetencē esošajos nozares likumos izstrādāt grozījumus, lai tajos tiktu ietverti administratīvie pārkāpumi un kompetentās iestādes par administratīvo sodu piemērošanu, pamatojoties uz to, ka vienlaikus ar likumprojekta “Administratīvo pārkāpumu procesa likums” (reģ. Nr.16/Lp12) (turpmāk - Administratīvo pārkāpuma procesa likums) spēkā stāšanos spēku zaudēs Latvijas Administratīvo pārkāpumu kodekss (turpmāk – LAPK). Likumprojekts izstrādāts, lai iekļautu likumā “Par atbilstības novērtēšanu” (turpmāk – ANL) administratīvos pārkāpumus patērētāju tiesību aizsardzības jomā, kas noteikti LAPK, kā arī lai noteiktu kompetento iestādi, kura ir atbildīga par sodu piemērošanu.  Likumprojekts paredz papildināt ANL ar jaunu VIII nodaļu “Administratīvā atbildība par normatīvajos aktos noteiktām prasībām neatbilstošu preču piedāvāšanu atbilstības novērtēšanai pakļauto preču jomā un kompetence sodu piemērošanā”, un šīs nodaļas 19.pantā noteikta administratīvā atbildība par šādiem pārkāpumiem:  1) par atbilstības novērtēšanai pakļauto preču piedāvāšanu vai pārdošanu bez atbilstības apliecinājuma vai apstiprinājuma, izņemot zāļu piedāvāšanu vai pārdošanu;  2) par normatīvajos aktos noteiktajām būtiskajām prasībām vai tehniskajiem parametriem neatbilstošu preču laišanu tirgū, piedāvāšanu vai pārdošanu;  3) par atbilstības novērtēšanai pakļauto preču laišanu tirgū, nenodrošinot tās ar atbilstības apliecinājumu vai apstiprinājumu, izņemot zāļu laišanu tirgū;  4) par normatīvajos aktos noteiktajām prasībām neatbilstošu naftas produktu, to aizstājējproduktu un komponentu, alkoholisko dzērienu piedāvāšanu vai pārdošanu.  5) par naftas produktu, to aizstājējproduktu un komponentu nenodrošināšanu ar atbilstības sertifikātu, atbilstības apliecinājumu, testēšanas pārskatu vai citu normatīvajos aktos noteiktu dokumentu, kas apliecina šo produktu atbilstību normatīvo aktu prasībām, vai naftas produktu, to aizstājējproduktu un komponentu piedāvāšanu vai pārdošanu bez tiem.  Likumprojekts nosaka atbildīgās iestādes (proti, Patērētāju tiesību aizsardzības centru (turpmāk – PTAC), Veselības inspekciju (turpmāk – VI), Valsts ieņēmumu dienestu (turpmāk – VID)) un pašvaldības policiju, kuras ir tiesīgas savas kompetences ietvaros piemērot administratīvos sodus par atbilstības novērtēšanai pakļauto preču nenodrošināšanu, piedāvāšanu un pārdošanu bez atbilstības apliecinājumiem vai apstiprinājumiem; par būtiskajām prasībām vai tehniskajiem parametriem neatbilstošu preču laišanu tirgū, piedāvāšanu vai pārdošanu; par naftas produktu, to aizstājējproduktu un komponentu nenodrošināšanu ar atbilstības sertifikātu, atbilstības apliecinājumu, testēšanas pārskatu vai citu normatīvajos aktos noteiktu dokumentu, kas apliecina šo produktu atbilstību normatīvo aktu prasībām, vai naftas produktu, to aizstājējproduktu un komponentu piedāvāšanu vai pārdošanu bez tiem; par normatīvajos aktos noteiktajām prasībām neatbilstošu naftas produktu, to aizstājējproduktu un komponentu, alkoholisko dzērienu piedāvāšanu vai pārdošanu.  Saskaņā ar spēkā esošo LAPK 214.1 , 215.1, 215.4, 228. un 230. panta regulējumu kompetentās institūcijas administratīvo pārkāpumu lietu izskatīšanā un sodu piemērošanā ir:   * PTAC, kas ir tiesīgs izskatīt administratīvo pārkāpumu lietas un piemērot administratīvos sodus par LAPK 166.9 panta trešajā daļā (par normatīvajos aktos noteiktajām drošuma prasībām neatbilstošu preču vai pakalpojumu ievietošanu tirgū, piedāvāšanu vai pārdošanu) un ceturtajā daļā (par normatīvajos aktos noteiktajām būtiskajām prasībām vai tehniskajiem parametriem neatbilstošu preču ievietošanu tirgū, piedāvāšanu vai pārdošanu), par 166.15 panta pirmajā daļā (par atbilstības novērtēšanai pakļauto preču ievietošanu tirgū, nenodrošinot tās ar atbilstības apliecinājumu vai apstiprinājumu, izņemot zāļu ievietošanu tirgū) un 166.15 panta piektajā daļā paredzētajiem administratīvajiem pārkāpumiem (par atbilstības novērtēšanai pakļauto preču piedāvāšanu vai realizēšanu bez atbilstības apliecinājuma vai apstiprinājuma, izņemot zāļu piedāvāšanu vai realizēšanu); * VI, kas ir tiesīga izskatīt administratīvo pārkāpumu lietas un piemērot administratīvos sodus par 166.9 panta pirmajā, trešajā un ceturtajā daļā paredzēto pārkāpumu (ja tie ir pārkāpumi ķīmisko vielu un ķīmisko maisījumu, kosmētikas līdzekļu un medicīnisko ierīču, tabakas izstrādājumu, augu smēķēšanas produktu, elektronisko cigarešu un uzpildes flakonu laišanā tirgū un izplatīšanā, ultravioletā starojuma iekārtu lietošanā, kosmētiskā iedeguma iegūšanas pakalpojuma sniegšanā) un 166.15 panta pirmajā (par atbilstības novērtēšanai pakļauto preču ievietošanu tirgū, nenodrošinot tās ar atbilstības apliecinājumu vai apstiprinājumu, izņemot zāļu ievietošanu tirgū), un piektajā daļā paredzētajiem pārkāpumiem (par atbilstības novērtēšanai pakļauto preču piedāvāšanu vai realizēšanu bez atbilstības apliecinājuma vai apstiprinājuma, izņemot zāļu piedāvāšanu vai realizēšanu); * VID, kas ir tiesīgs izskatīt administratīvo pārkāpumu lietas un piemērot administratīvos sodus par LAPK 166.15 panta ceturtajā daļā paredzētajiem pārkāpumiem (par naftas produktu, to aizstājējproduktu un komponentu nenodrošināšanu ar atbilstības sertifikātu, atbilstības apliecinājumu, testēšanas pārskatu vai citu normatīvajos aktos noteiktu dokumentu, kas apliecina šo produktu atbilstību normatīvo aktu prasībām, vai naftas produktu, to aizstājējproduktu un komponentu piedāvāšanu vai realizēšanu bez tiem), kā arī par 166.9 panta otrajā daļā paredzētajiem pārkāpumiem (par normatīvajos aktos noteiktajām prasībām neatbilstošas kvalitātes naftas produktu, to aizstājējproduktu un komponentu, alkoholisko dzērienu piedāvāšanu vai pārdošanu); * pašvaldības policija, kas ir tiesīga izskatīt administratīvo pārkāpumu lietas un piemērot administratīvos sodus par LAPK 166.9 pantā paredzētajiem pārkāpumiem (par normatīvajos aktos noteiktajām kvalitātes prasībām neatbilstošu preču vai pakalpojumu piedāvāšanu vai pārdošanu; par normatīvajos aktos noteiktajām prasībām neatbilstošas kvalitātes naftas produktu, to aizstājējproduktu un komponentu, alkoholisko dzērienu piedāvāšanu vai pārdošanu; par normatīvajos aktos noteiktajām drošuma prasībām neatbilstošu preču vai pakalpojumu ievietošanu tirgū, piedāvāšanu vai pārdošanu; par normatīvajos aktos noteiktajām būtiskajām prasībām vai tehniskajiem parametriem neatbilstošu preču ievietošanu tirgū, piedāvāšanu vai pārdošanu); * Pārtikas un veterinārais dienests (turpmāk – PVD), kas ir tiesīgs izskatīt administratīvo pārkāpumu lietas un piemērot administratīvos sodus par LAPK 166.9 pirmajā daļā (par normatīvajos aktos noteiktajām kvalitātes prasībām neatbilstošu preču vai pakalpojumu piedāvāšanu vai pārdošanu) un 166.9 trešajā daļā (par normatīvajos aktos noteiktajām drošuma prasībām neatbilstošu preču vai pakalpojumu ievietošanu tirgū, piedāvāšanu vai pārdošanu);   par LAPK 166.15 panta pirmajā daļā paredzētajiem pārkāpumiem (par atbilstības novērtēšanai pakļauto preču ievietošanu tirgū, nenodrošinot tās ar atbilstības apliecinājumu vai apstiprinājumu, izņemot zāļu ievietošanu tirgū).  Salīdzinājumā ar spēkā esošo LAPK 166.9 panta otro daļu izslēgts vārds “kvalitātes”, ņemot vērā, ka Likumprojektā ir iestrādājamas tikai tādas tiesību normas, kuras paredz administratīvo atbildību, kas izriet no ANL un tam pakārtoto tiesību aktu pārkāpumiem. ANL 7.pants pēc būtības paredz šādu deleģējumu Ministru kabinetam: 1) noteikt konkrētā atbilstības novērtēšanas objekta būtiskās prasības un to ievērošanas uzraudzības mehānismu; 2) noteikt institūcijas, kuras veic tirgus uzraudzību reglamentētajā sfērā, un kārtību, kādā veicama tirgus uzraudzība. Šobrīd LAPK 166.9 panta otrā daļa paredz atbildību par normatīvajos aktos noteiktajām prasībām neatbilstošas kvalitātes naftas produktu, to aizstājējproduktu un komponentu vai alkoholisko dzērienu piedāvāšanu vai pārdošanu. Taču minētie noteikumi, proti, Ministru kabineta 2000.gada 26.septembra noteikumi Nr.332 “Noteikumi par benzīna un dīzeļdegvielas atbilstības novērtēšanu” un Ministru kabineta 2005.gada 18.oktobra noteikumi Nr.772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību” ir izdoti uz ANL 7.panta deleģējuma pamata, kas, kā minēts iepriekš dod tiesības noteikt būtiskās prasības. Tāpēc, izstrādājot likumprojektu, tas ir pielāgots ANL izmantotajai juridiskajai terminoloģijai, taču šīs izmaiņas neietekmē administratīvās atbildības apjomu salīdzinājumā ar spēkā esošo tiesisko regulējumu.  Ņemot vērā, ka ir stājies spēkā Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums un pamatojoties uz to, ka Veselības ministrija veiks kodifikāciju attiecībā uz tabakas izstrādājumiem, tad likumprojektā nav iekļauti “tabakas izstrādājumi”.  LAPK 166.9 panta pirmā daļu paredzēts kodificēt iekļaujot to likumprojektā “ Grozījumi Ārstniecības likumā”.  LAPK 166.9 panta trešā daļa kodificēta, iekļaujot to likumprojektā “Grozījumi Preču un pakalpojumu drošuma likums”.  LAPK 99.pants "Metroloģisko prasību neievērošana" tiks kodificēts, iekļaujot to likumprojektā “ Grozījumi likumā “Par mērījumu vienotību””, tādēļ tas netiek ietverts šajā likumprojektā.  Naudas sods par administratīvajiem pārkāpumiem ir saglabāts tādā pašā apmērā, kā to šobrīd paredz LAPK, kā arī, ņemot vērā Administratīvo pārkāpumu procesa likumā ietverto regulējumu, proti, naudas sods izteikts naudas soda vienībās (saskaņā ar Administratīvo pārkāpumu procesa likumu vienas naudas soda vienības vērtība ir pieci euro).  Tā kā 2016.gada 20.maijā spēkā stājies Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums, kurā vairs nav ietverta prasība nodrošināt tabakas izstrādājumus ar testēšanas pārskatu, tad LAPK 166.15 panta trešā daļa likumprojektā nav iekļauta.  Likumprojekta izstrādes procesā PVD norādīja uz to, ka atbilstoši esošajai sistēmai, PVD īstenojot valsts uzraudzību un kontroli pārtikas, dzīvnieku barības, dzīvnieku izcelsmes blakusproduktu, veterināro zāļu aprites, dzīvnieku veselības, labturības un ciltsdarba jomā, tajā skaitā uzraugot tirgū laisto atbilstības novērtēšanai pakļauto preču nodrošināšanu ar atbilstības apliecinājumiem, piemēro Pārtikas aprites uzraudzības likumu un Veterinārmedicīnas likumu. Līdz ar to PVD kā kompetentā iestāde attiecībā uz sodu piemērošanu likumprojektā nav norādīta. Turklāt atbilstoši spēkā esošā ANL 5.panta otrajai daļai atbilstības novērtēšanu reglamentētajā sfērā attiecībā uz pārtikas, dzīvnieku barības un farmācijas produktiem nosaka speciālās normas.  Ar likumprojektu tiek paredzēts, ka sodus par likuma 19.panta pirmajā, otrajā un trešajā daļā minētajiem pārkāpumiem attiecībā uz precēm, kā piemēram elektroprecēm, gāzes iekārtām, rotaļlietām, individuāliem aizsardzības līdzekļiem, spiedieniekārtām, mašīniekārtām, mērīšanas līdzekļiem piemēro PTAC, savukārt uz medicīnas ierīcēm, ultravioletā starojuma iekārtām, kosmētikas līdzekļiem, mazgāšanas līdzekļiem – VI atbilstoši normatīvajos aktos noteiktajai kompetencei.  Par likumprojekta 19.panta ceturtajā daļā minētajiem pārkāpumiem administratīvo pārkāpumu procesu veiks VID un pašvaldības policija atbilstoši normatīvajos aktos noteiktajai kompetencei.  Par likumprojekta 19.panta piektajā daļā minētajiem pārkāpumiem administratīvo pārkāpumu procesu veiks VID.  Ievērojot, ka Administratīvo pārkāpumu procesa likums paredz izmaiņas administratīvo sodu sistēmā, izslēdzot no pamatsodiem administratīvā pārkāpuma priekšmeta vai izdarīšanas rīka konfiskāciju, tad, pārņemot LAPK 166.9 panta otro, ceturto daļu un 166.15 pantu, izslēgta administratīvā pārkāpuma priekšmeta vai izdarīšanas rīka konfiskācija.  Atšķirībā no spēkā esošā LAPK 166.9 un 166.15 panta lietotās terminoloģijas likumprojektā termini “ievietošana tirgū” un “realizācija” attiecīgi mainīta uz “laišana tirgū” un “pārdošana”. Tādējādi nodrošinot vienotu terminu lietošanu atbilstoši spēkā esošajiem Eiropas Savienības normatīvajiem aktiem par produktu tirdzniecību, akreditāciju un tirgus uzraudzību un nacionālajiem normatīvajiem aktiem par preču un pakalpojumu drošumu un atbilstības novērtēšanu.  Atšķirībā no spēkā esošā LAPK 166.9 panta otrās daļas un 166.15 panta ceturtās daļas, tiesību subjekts, kam var piemērot sodu “amatpersona” ir izslēgts ņemot vērā VID sniegto informāciju par sankciju piemērošanas statistiku, ka līdz šim administratīvie sodi piemēroti tikai juridiskām personām. Līdz ar to 19.panta ceturtajā un piektajā daļā tiesību subjekts, kam var piemērot sodu ir juridiskā persona. | |
| 3. | | Projekta izstrādē iesaistītās institūcijas | Likumprojekts 2016.gada 26.maijā tika nosūtīts komentāru sniegšanai Veselības ministrijai, Zemkopības ministrijai, Finanšu ministrijai, Labklājības ministrijai, VI, Valsts darba inspekcijai, PVD, VID un PTAC, kas atbalstījušas likumprojekta tālāku virzību.  Likumprojekts pirms izsludināšanas Valsts sekretāru sanāksmē ir izskatīts Tieslietu ministrijas izveidotajā Latvijas Administratīvo pārkāpumu kodeksa pastāvīgās darba grupas 2016.gada 25.augusta sēdē. | |
| 4. | | Cita informācija | Nav | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Preču (kā piemēram, elektropreču, gāzes iekārtu, rotaļlietu, individuālo aizsardzības līdzekļu, spiedieniekārtu un to kompleksu, mašīniekārtu, mērīšanas līdzekļu, medicīnas ierīču, ultravioletā starojuma iekārtu, kosmētikas līdzekļu, mazgāšanas līdzekļu, naftas produktu un to komponentu, alkoholisko dzērienu) ražotāji (to pilnvarotie pārstāvji), importētāji un izplatītāji, kā arī patērētāji. Uzraudzības iestādes (PTAC, VI, VID, pašvaldības policija). | |
| 2. | Tiesiskā regulējuma ietekme uz tautsaimniecību un administratīvo slogu | | | Projekts šo jomu neskar. | |
| 3. | Administratīvo izmaksu monetārs novērtējums | | | Projekts šo jomu neskar | |
| 4. | Cita informācija | | | Nav | |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Projekts šo jomu neskar. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | |
| Projekts šo jomu neskar. | | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē nodrošināta, divas nedēļas pirms likumprojekta izsludināšanas Valsts sekretāru sanāksmē to publicējot Ekonomikas ministrijas mājas lapā, kā arī tiks nodrošināta turpmākā likumprojekta saskaņošanas gaitā pēc tā izsludināšanas Valsts sekretāru sanāksmē. | |
| 2. | Sabiedrības līdzdalība projekta izstrādē | Likumprojekts 2016.gada 3.oktobrī publicēts Ekonomikas ministrijas mājas lapā, kā arī 2016.gada 11.oktobrī nosūtīta informācija Latvijas Darba devēju konfederācijai un Latvijas Tirdzniecības rūpniecības kamerai informējot par likumprojekta sabiedrisko apspriešanu. | |
| 3. | Sabiedrības līdzdalības rezultāti | Komentāri par likumprojektu nav saņemti. | |
| 4. | Cita informācija | Nav | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | PTAC, VI, VID, pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts šo jomu neskar. |
| 3. | Cita informācija | | Nav |

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J.Stinka

20.03.2017 10:27

1813

A.Stiebre

[Anda.Stiebre@em.gov.lv](mailto:Anda.Stiebre@em.gov.lv);

67013019